als_Latn dik_Latn sag_Latn
LAS VEGAS – Gjiganti i teknologjisë njoftoi sot në CES 2013 se do të sjellë ekranet e ardhshëm LED në tregun amerikan në 2013.
IGZO, i cili ka kuptimin Indium Gallium Zinc Oxide, në fakt është një material transparent, që Sharp thotë se mund të zëvendësojë materialet standarde prej silikoni që përdoren aktualisht në ekranet (TFT) LED.
Teknologjia e re e ekranit, e cila u prezantua në Japoni vitin e kaluar (në telefonat inteligjentë), sipas Sharp, ofron më shumë se ekranet LCD tradicionalë:
- Ai mund të mbështesë rezolucion shumë të lartë.
- Ekrani punon me energji të ulët, mund të mbajë një imazh në ekran, edhe pasi ai është fikur.
- Teknologjia e re e ekranit gjithashtu ul zhurmën në ekran dhe redukton ndërhyrjet nga teknologjia me prekje.
Për të krijuar ekranet e përfunduara, Sharp është bashkuar me Corning Glass.
Megjithatë, ekranet IGZO janë vetëm maja e ajsbergut. Drejtuesit e Sharp-it parashikojnë se IGZO do të përfundojë në çdo gjë nga telefonat gjer te sipërfaqet e tryezave. Një paraqitje të shkurtër të këtyre aplikacioneve mund ta merrni në videon më poshtë.
(Herë të lexuara: 199)
als_Latn als_Latn als_Latn als_Latn als_Latn als_Latn als_Latn als_Latn als_Latn